CELEX: 32019D0105
Language: da
Date: 2018-12-20 00:00:00
Title: Rådets afgørelse (EU) 2019/105 af 20. december 2018 om den holdning, som på Den Europæiske Unions vegne skal indtages i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, til forlængelsen af EU-Israel-handlingsplanen

24.1.2019   
               
               
                  DA
               
               
                  Den Europæiske Unions Tidende
               
               
                  L 21/64
               
            
         RÅDETS AFGØRELSE (EU) 2019/105
         af 20. december 2018
         om den holdning, som på Den Europæiske Unions vegne skal indtages i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, til forlængelsen af EU-Israel-handlingsplanen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (1) trådte i kraft den 1. juni 2000.
                  
               
                     (2)
                  
                  
                     I henhold til aftalens artikel 69 kan Associeringsrådet træffe afgørelser og fremsætte passende henstillinger.
                  
               
                     (3)
                  
                  
                     Associeringsrådet skal vedtage henstillingen om forlængelse af EU-Israel-handlingsplanen ved skriftlig procedure.
                  
               
                     (4)
                  
                  
                     Det er hensigtsmæssigt at fastlægge den holdning, som på Unionens vegne skal indtages i Associeringsrådet, idet henstillingen vil have retsvirkninger.
                  
               
                     (5)
                  
                  
                     Forlængelsen af EU-Israel-handlingsplanen med tre år vil give parterne fuld mulighed for at videreføre deres samarbejde i de kommende år, herunder gennem eventuel forhandling af partnerskabsprioriteter —
                  
               VEDTAGET DENNE AFGØRELSE:
         
            Artikel 1
            Den holdning, som på Den Europæiske Unions vegne skal indtages i Associeringsrådet, der er nedsat ved Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, baseres på Associeringsrådets udkast til henstilling, som er knyttet som bilag til denne afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. december 2018.
            
               
                  På Rådets vegne
               
               E. KÖSTINGER
               
                  Formand
               
            
         
         
            (1)  EFT L 147 af 21.6.2000, s. 3.
      
      
         
            UDKAST TIL
            HENSTILLING Nr. 1/2018 VEDTAGET AF ASSOCIERINGSRÅDET EU-ISRAEL
            den …
            om godkendelse af forlængelsen af EU-Israel-handlingsplanen
            ASSOCIATIONSRÅDET EU-ISRAEL HAR —
            under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side (1), og
            ud fra følgende betragtninger:
            
                        (1)
                     
                     
                        Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side blev undertegnet i Bruxelles den 20. november 1995 og trådte i kraft den 1. juni 2000.
                     
                  
                        (2)
                     
                     
                        Euro-Middelhavsaftalens artikel 69 bemyndiger Associeringsrådet til at træffe afgørelser og fremsætte passende henstillinger.
                     
                  
                        (3)
                     
                     
                        I artikel 10 i Associeringsrådets forretningsorden åbnes der mulighed for mellem møder at træffe afgørelser eller fremsætte henstillinger ved skriftlig procedure, hvis begge parter er enige herom.
                     
                  
                        (4)
                     
                     
                        Forlængelsen af EU-Israel-handlingsplanen med tre år vil give parterne mulighed for at videreføre deres samarbejde i de kommende år, herunder gennem eventuel forhandling af partnerskabsprioriteter —
                     
                  VEDTAGET DENNE HENSTILLING:
            
               Artikel 1
               Associeringsrådet henstiller ved skriftlig procedure til, at EU-Israel-handlingsplanen forlænges med tre år fra dagen for vedtagelsen af forlængelsen.
            
            
               Artikel 2
               Denne henstilling får virkning på dagen for vedtagelsen.
            
            
               Udfærdiget i …, den […].
               
                  
                     På Associationsrådet EU-Israels vegne
                  
                  
                     Formand
                  
               
            
            
               (1)  EFT L 147 af 21.6.2000, s. 3.